《夜归》
清代·张履

层阴雪意交，扁舟路修永。来帆一黑中，舟子相声警。

沿洄入前溪，风峭断冰打。深林几人家，隐约寒镫耿。

渚禽宿未安，村犬吠还静。扣舷一以吟，思与夜俱冷。

作者简介：（1792—1851）江苏震泽人，原名生洲，字渊甫。嘉庆二十一年举人，官句容县训导。张海珊弟子。讲程朱之学，尤精《三礼》，善古文辞。有《积石文稿》、《积石诗存》等。